Københavns Adresseavis, 1769-05-05
Et Brev fra Landet Om Danmarks Handels=Speyl. Min Herre, Jeg er Dem høylig forbunden for Deres Umage med at forskaffe og tilsende mig endnu den 5te Aargang af det af Bogtrykker Lindgreen i Sorøe foranstaltede Danmarks Speyl. Jeg seer deraf med Fornøyelse Udgiverens alvorlige Omsorg for at fortsette Arbeydet, og at det ventelig ikke bliver hans Skyld, om det, ligesom mange andre Ting, skulde standse igien, da det bedst er begyndt. Denne Omsorg forekommer mig saa meget mere roesværdig, som jeg ikke kan troe, at dette Arbeyde kan endnu, paa meget nær, lønne Bekostningen, helst da jeg formoder, at Udgiveren, selv maae allene føre, og det med Posten, al den store BrevVexling som behøves dertil, og maaskee endda desuden betale en god Deel af de tilsendte Efterretninger selv, eller dog hans Commissionairers Umage, med at samle og indhente dem. Ligesaa roesværdig synes mig denne Fliid, i Betragtning af Arbeydets Nytte, At det kan lette anseelig den indenrigske Brev=Vexling, siger sig selv. Mig synes endog, at ingen Kiøbmand, ingen Embeds=Mand, ja ingen Skriver=Stue kan vel undvære det. Dog, det kan endnu giøre meere, det kan i mange Henseender, allerhelst naar det kunde fortsættes i Længden, hielpe til at kiende Landet bedre, end det kan kiendes af andre Bøger. Saadanne Efterretninger, som der bliver opsamlede, ere just iblandt dem, som vi savne saa meget for de forrige, Tider; det er just ved saadanne, at adskillige Fremmede, have en stor Deel nyttige Kundskaber om deres Tilstand, i den fremfarne Tid, som vi ikke kunde have. I det mindste maae jeg bekiende, at jeg haver lært meget af disse Samlinger, som jeg ikke vidste før, og dog haver jeg læst en god Deel Danske Skrifter. Ved at sammenlige denne Aargang med den forrige erfarer jeg ogsaa baade at Udgiveren haver paa sin Side gjort sig Umage forat forbædre Samlingen, ligesom jeg og slutter, at adskillige Patrioter maae deri have gaaet ham til Haande. Saaledes synes Forandringerne i Hensigt til Kiøbenhavn, temmelig rigtige, ligesom de og ere anseelig store Nogle Forbædringer findes og paa mange andre Stæder, saavel for Landet, som for Kiøbstæderne. Noget i Post Adressen er i Aar forbedret. Men i sær er Fortegnelsen paa Grævskaberne Baronierne og Adelen fra 1400 af saaleedes forbedret, at den kan agtes som nye. Af Nyt er tilkomne adskillige Herregaarde, Beregning over det almindelige Handels=Compagnies Tilstand, og endelig en Fortegnelse paa dem som have faaet Rang siden den sidste allernaadigste Rang=Forordning af 1746, ikke at melde om Salt=Taxten. Derimod er ogsaa kiendelig nok at Udgiveren maae i Hensigt til adskillige Stæder erdnu i Aar have savnet den fornødne Understøttelse i dette saa nyttige og ønskelige Foretagende; her sees det selv samme i Aar, som i Fior, uden ringeste Forandring, som dog neppe kan være. To Amter i Jylland haver jeg savnet, og adskillige Herreder og Øer, jeg ved ikke hvormange. Det er ret Skade, Men hvorledes skal det hielpes Jo det kan tænkes let nok, naar De Herrer Amtmænd og øvrige Amts=Betiente paa Landet, Magistraterne i Kiøbstæderne, og enhver i sin Cirkel vilde optegne og indsende aarlig de hos dem forefaldende Forandringer, som kunde høre herhen. Det kunde dog ikke give noget merkeligt Arbeyde, maaskee det og er hidindtil allene blevet efterladt, fordi man haver tænkt, at dette Arbeyde skulde strax blive standset igien, ligesom meget andet; og maaskee det altsaa kan haabes for fremtiden, da man seer at Arbeydet fortsettes. Men ønskeligt var det, om man dog for det første kunde faa aarlig saa megen Kundskab om Norge, efterdi samme Rige er for de fleste her til Lands næsten et ubekiendt Land. Dog skulde jeg indlade mig i Ønsker om dette Slags Ting, saa kom vel dette Brev neppe til Slutning.